BLAบริการน้ำดื่ม ณ จุดถวายดอกไม้จันทน์
BLA มอบน้ำดื่มกว่า 120,000 ขวด และผ้าเย็นกว่า 35,000 ผืน เพื่อบริการประชาชน ณ จุดถวายดอกไม้จันทน์
27 ต.ค. 2560

คณะผู้บริหารและพนักงาน บริษัท กรุงเทพประกันชีวิต จำกัด (มหาชน) หรือ BLA น้อมสำนึกในพระมหากรุณาธิคุณด้วยความจงรักภักดีแด่พระบาทสมเด็จพระปรมินทรมหาภูมิพลอดุลยเดช รัชกาลที่ 9 พระผู้ทรงสถิตอยู่ในดวงใจพสกนิกรชาวไทย โดยกรุงเทพประกันชีวิตนำน้ำดื่มกว่า 120,000 ขวด และผ้าเย็นกว่า 35,000 ผืน เพื่อบริการประชาชน ณ จุดถวายดอกไม้จันทน์ทั่วกรุงเทพ
พร้อมกันนี้บริษัทจัดทำหนังสืออันทรงคุณค่า “9 คำพ่อสอน” จำนวน 20,000 เล่ม เพื่อมอบให้กับประชาชนที่มาเข้าร่วมพิธีถวายดอกไม้จันทน์ ณ สถานที่จัดพิธีถวายดอกไม้จันทน์ ในกรุงเทพมหานคร